Diari Oficial de la Generalitat Valenciana


Sumari del DOGV 629, del 15-07-1987 (1987/800531)

ORDRE de 23 de juny de 1987, de la Conselleria de Cultura, Educació i Ciència, per la qual es convoca la concessió de subvencions per a millores i equipament d'instal.lacions esportives.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/06/23/(2)/dof/vci/html**

### Dades del document

Número de DOGV
:   629

Data del DOGV
:   15-07-1987

Secció del DOGV
:   DISPOSICIONS GENERALS

Número del document
:   1987/800531


Data del document
:   23-06-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 23 de juny de 1987, de la Conselleria de Cultura, Educació i Ciència per la qual es convoca la concessió de subvencions per a millores i equipament d'instal.lacions esportives.  
El desenvolupament d'una política adequada d'instal·lacions esportives en l'àmbit de la Comunitat Valenciana requereix tant la creació d'infrastructura nova com la dotació millor de la ja existent amb la finalitat d'incrementar la rentabilitat esportiva optimitzant la seua utilització.   
En conseqüència, resulta convenient posar en marxa un programa de subvencions per a l'equipament i millores de les instal·lacions esportives valencianes en el qual convergesquen les iniciatives de la Generalitat Valenciana, els ens locals i les entltats esportives.   
En virtut d'això, segons el que disposa l'article 35 de la Llei del Govern de la Generalitat Valenciana 5/1983 de 30 de desembre i el que estableix l'article 22 de la Llei de la Generalitat Valenciana 5/1983 de 30 de desembre, de Pressuposts de la Generalitat Valenciana per a l'exercici 1987.   
ORDENE:   
Article primer  
Es convoca la concessió de subvencions destinades a la millora i equipament d'instal·lacions esportives existents a la Comunitat Valenciana, a sol·licitar per Ajuntaments i Entitats Esportives sense intenció de lucre, i s'aproven les bases per a la concessió d'aquestes, les quals figuren com a Annex d'aquesta Ordre.   
Article segon  
Les subvencions destinades als Ajuntaments seran satisfetes amb càrrec a l'aplicació pressupostària 08.56.026.148.5 i les destinades a Entitats Esportives sense ànim de lucre, amb càrrec a l'aplicació pressupostària 96.31.990.430.7 ambdues aplicacions del pressupost vigent de la Generalitat Valenciana per a 1987.   
DISPOSICIONS FINALS  
Unica. Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 23 de juny de 1987.   
El Conseller de Cullura, Educacio i Ciència,  
CEBRIA CISCAR I CASABAN  
ANNEX  
Bases per les quals es regula e/ règim de subvencions per a la millora i l'equipament d instal·lacions esportives a ajuntaments i entitats esportives sense intenció de lacre.   
Primera  
Les subvencions objecte d'aquesta Ordre tindran com a finalitat possibilitar la realització d'obres de millora i l'equipament adequat de les instal·lacions esportives existents a la Comunitat Valenciana les quals acomplesquen les condicions requerides per aquesta convocatòria.   
Segona  
Podran sol·licitar aquestes subvencions:   
1. Els Ajuntaments de la Comunitat Valenciana.   
2. Les Entitats Esportives constituïdes legalment d'acord amb el Decret del Consell 119/1984 de 12 de novembre, i inscrites en el Registre de Clubs, Federacions i altres Entitats Esportives de la Comunitat Valenciana.   
Tercera  
Els efectes d'aquesta convocatòria, es considera instal·lació susceptible de millora i equipament totes aquelles instal·lacions estrictament esportives contemplades en les Normes NIDE existents en l'àmbit territorial de la Comunitat Valenciana, la titularitat de les quals pertenya a qualsevol de les Entitats a que fa referència la base segona d'aquesta convocatòria i les característiques tècniques de les quals s'adapten al que estableix la normativa sobre instal·lacions esportives i d'esplai (NIDE), publicada pel Consell Superior d'Esports, així com. els criteris tècniques i de disseny establert s per la Generalitat Valenciana.   
Quarta  
L'import de la subvenció podrà arribar al cinquanta per cent del pressupost de contracta de l'obra o del de l'equipament, sense que en cap cas aquest percentatge ultrapasse la quantitat d?1.500.000 Pta., per a obres de millora i 300.000 Pta., per a equipament.   
Cinquena  
Les Entitats interessades hauran de formalitzar la sol·licitud de subvenció a través d'instància dirigida al Conseller de Cultura, Educació i Ciència.   
Aquesta instància haurà d'anar acompanyada dels documents següents per duplicat:   
1. Document acreditatiu de la titularitat de la instal·lació.   
2. Memòria explicativa de l'ús i la utilització habitual de la instal·lació i dels plans prevists per a aquesta una vegada siga equipada.   
3. Memòria valorada o Projecte Tècnic.   
4. Compromís de finançament i manteniment de l'equipament esportiu. adoptat per l'òrgan legalment competent en cada cas.   
Si l'Entitat sol·licitant fas un Ajuntament, certificació de que existeix crèdit pressupostari per a l'adquisició de l'equipament i execució de les obres per al finançament de les quals es sol·licita la subvenció.   
Sisena  
Les sol·licituds acompanyades dels documents expressats a la base cinquena d'aquesta convocatòria es presentaran a les Direccions Territorials de la Conselleria de Cultura, Educació i Ciència, de la província on tinga la seu l'Entitat, també es pot trametre per qualsevol dels procediments establerts per l'article 66 de la Llei de Procediment Administratiu.   
El termini de presentació de sol·licituds serà de trenta dies, comptades des de l'entrada en vigor d'aquesta Ordre.   
Setena  
En acabar el termini de presentació, la Conselleria de Cultura, Educació i Ciència, a través de la Direcció General d'Esports, convocarà una comissió d'Avaluació presidida pel Director General i composta pels Caps dels Serveis de Promoció i Activitats i d'instal·lacions Esportives i un funcionari qui exercirà com a Secretari.   
La Comissió d'Avaluació podrà recaptar totes les informacions, aclariments o documents complementaris que considere necessaris per al seu total assessorament, després d'això elevarà les propostes al Conseller de Cultura, Educació i Ciència, que les resoldrà.   
Vuitena  
La resolució es publicarà en el DOGV i serà comunicada per escrit a l'interessat, amb indicació dels requisits que s' han d'acomplir o dels documents que s'han d'aportar per tal de facilitar la ràpida execució de les obres i l'abonament de la subvenció concedida.   
En la notificació es farà constar que l'execució de l'obra o la dotació d'equipament s'haurà d'iniciar en el termini màxim de tres mesos, en cas contrari es procedirà a la cancel·lació de la subvenció concedida.   
Novena  
S'haurà de lliurar a la Direcció General d'Esports la certificació de l'adjudicació de les obres o equipament, també es comunicarà la data de començament de les obres i qualsevol modificació del projecte o pressupost presentats, sense l'aprovació prèvia dels quals no es farà efectiva la subvenció.   
Deu  
El pagament de les subvencions es farà efectiu prèvia presentació de les corresponents certificacions d'obres rebudes, intervengudes com cal i aprovades per l'òrgan municipal o social competent. En el cas de subministres, el pagament es farà prèvia presentació de la factura aprovada i l'acta de recepció de l'equipament corresponent.   
Tots els documents que procedesca en cada cas es presentaran per triplicat.   
Juntament amb les certificacions o factures s'haurà de trametre el CIF i les dades del compte bancari on s'ingressarà l'import de la subvenció.   
Onze  
La Conselleria de Cultura, Educació i ciència es reserva el dret d'inspeccionar les obres o equipaments objecte de les subvencions d'aquesta convocatòria, tant durant l'execució de les obres com en acabar-les.   
Dotze  
L'Entitat que hagués resultat subvencionada en base a aquesta convocatòria es compromet a:   
1. Assumir al seu càrrec els augments que pogués haver, en el cas que el cost de l'obra resulte superior a la valoració prevista en el pressupost, bé per revisió de preus, modificació de contractes, pròrrogues, suspensions o altres supòsits.   
2. Instal·lar al seu càrrec un cartell anunciador de les obres segons el model que facilitarà la Direcció General d'Esports.   
3. Mantenir la instal·lació esportiva subvencionada en la destinació esportiva per un termini mínim. de 10 anys, durant el qual no podrà alienar-se ni cedir-se en ús o explotació a tercers amb finalitat de lucre, sense autorització expressa de la Conselleria de Cultura, Educació i Ciència, estar requisit imprescindible per a tal autorització la devolució de les quantitats concedides i l'abonament dels interessos legals d'aquelles.   
4. Cedir la Instal·lació a la Conselleria de Cultura, Educació i Ciència per a la realització d'algun esdeveniment esportiu organitzat sota el patrocini d'aquesta.


Còpia Permalink ELI